播出日期:13/1/2020
睇到呢個排場,可能你會以為我介紹食冬瓜盅。不過,要推介嘅又點會咁簡單呀?
嚟到吉隆坡,有地道嘅朋友一齊捐窿捐罅搵好嘢食,真係不亦樂乎啊!今日就嚟到呢間餐廳,坐低就見到呢個冬瓜盅,乜吉隆坡食冬瓜盅出名嘅咩?
鏡頭拉遠啲先唔該,原來唔止冬瓜盅,旁邊仲有齊各種火鍋嘅配料,豬肉、雞肉、豆腐卜、鮮蝦、各種青菜,哇!仲有蘑菇、午餐肉、腐竹、玉子豆腐..... 兩個人夠食喇,原來今日係要用冬瓜盅嚟打邊爐啊!
好喇,湯滾起咗,慢慢就落啲配料先。可能同大家打邊爐嘅習慣有少少唔同,呢度習慣咗一次過落大部份嘅配料,之後再等滾起就食得,好處係大家都唔駛等咁耐,不過有啲肉沉咗底,就好似石沉大海咁一樣,永遠都搵唔返嚟食喇!
另外,冬瓜盅入邊嘅湯係用上湯熬製,加埋咁靚料煮足成個鐘,到差唔多食飽嘅時候,用刀切埋啲冬瓜肉一齊煮,呢碗冬瓜湯又夠火候又夠味,可惜啊,飲完呢盅就冇喇,唯有下次再食過啦!
Low Maji Restaurant Sdn Bhd
Jalan Klang Lama, Taman OUG Lot 1
Citrus Park Food Emporium, Plaza OUG
58200 Kuala Lumpur, Federal Territory of Kuala Lumpur
03-7986 0909
其他集數
【吉隆坡美食2020】 呢間瓦煲雞飯大不同!慢火煮入味又好食!168餐室 168瓦煲雞飯 Pudu
2020 台北捷運環狀線開通! 轉乘要注意呢件事......
吉隆坡國際機場KLIA 馬航頭等貴賓室實測! MH First Class Lounge
【吉隆坡美食2020】 冬瓜盅打邊爐連湯都咁正! 平民價美食推介
亞洲萬里通 Asiamiles 里數從此永久有效! 登記一次整月享額外10%里數 !
海外碌卡 用港幣結算真係抵? 小心匯率陷阱!
Melbourne 墨爾本 Brighton Bathing Box 邊間屋仔最搶鏡?
3分鐘速遊 全世界最大 Muji 無印良品 - Aeon Mall 北花田店